**Ministru kabineta noteikumu projekta "Grozījumi Ministru kabineta 2015. gada 25. augusta noteikumos Nr. 485 "Noteikumi par darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases pirmo kārtu" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta mērķis ir noteikt maksimāli pieejamo finansējumu Kohēzijas politikas fondu tehniskās palīdzības specifiskie atbalsta mērķu (turpmāk – SAM) īstenošanai laika periodā no 2015. gada 1. janvāra līdz 2019. gada 31. decembrim (pirmā kārta) un neizmantoto finansējumu pārdalīt otrās kārtas sekmīgai īstenošanai laika posmā no 2019. gada līdz 2021. gadam.  Noteikumu projekts stāsies spēkā vispārējā kārtībā pēc tā pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 25. augusta noteikumos Nr. 485 “Noteikumi par darbības programmas “Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu” (turpmāk – MK noteikumu projekts) izstrādāts pēc Finanšu ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2019. gada 31. decembrim tika īstenoti tehniskās palīdzības (turpmāk – TP) pirmās kārtas SAM.  10.1.1. specifiskā atbalsta mērķa “Palielināt Kohēzijas politikas fondu izvērtēšanas kapacitāti” ietvaros tika īstenots viens TP projekts Nr. 10.1.1.0/15/TP/001 “Kohēzijas politikas fondu izvērtēšanas nodrošināšana un kapacitātes palielināšana Latvijā ES fondu 2014. – 2020. gada plānošanas periodā”, kura īstenošana noslēdzās 2019. gada 31. decembrī.  10.1.2. specifiskā atbalsta mērķa “Paaugstināt informētību par kohēzijas politikas fondiem, sniedzot atbalstu informācijas un komunikācijas pasākumiem”, 11.1.1. specifiskā atbalsta mērķa “Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli” un 12.1.1. specifiskā atbalsta mērķa “Uzlabot Kohēzijas politikas fondu plānošanu, ieviešanu, uzraudzību, kontroli, revīziju un atbalstīt e-kohēziju” ietvaros TP projektu īstenošana noslēdzās 2018. gada 31. decembrī.  Ņemot vērā iepriekš minēto, MK noteikumu TP mērķis no 2015. gada 1. janvāra līdz 2019. gada 31.decembrim atbalstīt Eiropas Savienības (turpmāk – ES) fondu vadības un kontroles sistēmas izveidi un nodrošinātu darbības programmas “Izaugsme un nodarbinātība” ES fondu administrēšanā iesaistīto institūciju kapacitātes palielināšanu ir izpildīts.  MK noteikumu projekts paredz:  1) precizēt TP spēkā esošo MK noteikumu 6. punktu, t.i., norādīt faktiski izlietoto/ pieejamo TP finansējumu SAM ietvaros;  2) svītrot spēkā esošo MK noteikumu 6.1 punktu;  3) precizēt TP spēkā esošo MK noteikumu 7. punktu, norādot faktiski izlietoto finansējumu TP projektu ietvaros dalījumā pa SAM.  4) precizēt spēkā esošo MK noteikumu pielikumu, norādot faktiski maksimāli pieejamo finansējumu dalījumā pa ES fondiem un iesaistītajām institūcijām.  MK noteikumu projekta pielikumā dažām institūcijām maksimāli pieejamā summa ir norādīta dažu euro centu lielāka līdz 1 euro robežai, lai nodrošinātu kopējā TP finansējuma atbilstību darbības programmai “Izaugsme un nodarbinātība” dalījumā pa finansējuma avotiem un atlases kārtām. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | TP projektu ietvaros neizmantotais finansējums tiks pārdalīts uz TP otro kārtu, kas tiek īstenota no 2019. gada 1. janvāra līdz 2021. gada 31. decembrim. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās valsts pārvaldes iestādes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un tehniskās palīdzības saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts tiks realizēts esošo cilvēkresursu un funkciju ietvaros.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav. |

Finanšu ministrs J.Reirs

Edgars Zandbergs, 67 095 532

Edgars.Zandbergs@fm.gov.lv